דייוויד הר

סר דייוויד הר (באנגלית: David Hare, נולד ב-5 ביוני 1947) הוא מחזאי, תסריטאי ובמאי תיאטרון וטלוויזיה אנגלי. דייוויד הר נולד בשם דייוויד ריפון (Rippon) ב-1947 בסנט לנרדס-און-סי, הייסטינגס, במחוז איסט ססקס שבאנגליה, בנם של אגנס לבית גילמור וקליפורד ריפון, מלח. הוא למד במכללת לנסינג, בית ספר עצמאי בווסט ססקס ואחר כך למד ספרות ב"ג'זוס קולג'" באוניברסיטת קיימברידג', שם כיהן כאחראי על מבחני הקבלה של ועד המועדון לחובבי דרמה באוניברסיטה. בשנים 1971-1968 היה אחד ממיסדי להקת Portable Theatre Company. מחזהו הראשון "Slag" הוצג במסגרת תיאטרון נייד זה בשנת 1970. באותה שנה התחתן עם אשתו הראשונה, מרגרט מאת'סון. לזוג נולדו בהמשך שלושה ילדים לפני גירושיהם בשנת 1980. בשנים 1971-1970 הר היה מחזאי הבית של תיאטרון רויאל קורט בלונדון. אחרי שנת 1973 היה למחזאי הבית של "נוטינגהאם פלייהאוס", מהתיאטראות המודרניים החשובים שבפרובינציה. ב-1975 יחד עם דייוויד אוקין ומקס סטפורד-קלארק הקים את ג'וינט סטוק תיאטר קומפני (Joint Stock Theatre Company). בהמשך הוא התחיל לכתוב מחזות לתיאטרון הלאומי, שעל במתו הוצג בשנת 1978 יצירתו "Plenty", שבעקבותיה הועלו גם "A Map of the World" ב-1983 ו "פרבדה" (Pravda) ב-1984 (אותו כתב יחד עם הווארד ברנטון). בשנת 1984 התמנה לתפקיד של מנהל associate director בתיאטרון המלכותי הלאומי. בשנים הבאות המשיך להציג מחזות רבים על במת תיאטרון זה, ביניהם הטרילוגיה "Racing Demon",‏ "Murmuring Judges",‏ "The Absence of War". כמו כן ביים לא רק מחזות שכתב הוא עצמו אלא גם יצירות של מחזאים אחרים, כמו: The Pleasure Principle מאת סנו וילסון, Weapons of Happiness מאת האוורד ברנטון, המלך ליר מאת שייקספיר. בשנת 1993 כתב וביים את המחזה "The Absence of War", על מנהיג מפלגת הלייבור ניל קינוק שפרש זמן קצר קודם, לאחר ההפסד בבחירות הכלליות בבריטניה ב-1992. בשנת 1998 ביקר בישראל וברשות הפלסטינית, את רשמיו מהביקור עיבד למחזה בשם "ויה דולורוזה", שעלה ב-2002 בישראל בתרגום של ענת גוב ובבימויה של עדנה מזי"א תיאטרון הקאמרי. באותה שנה כתב גם את המחזה "נשיקת יהודה איש קריות" על אוסקר ויילד ומאהבו הלורד אלפרד דאגלס. בהפקת המחזה המקורית כיכב השחקן ליאם ניסן. הר כתב גם סדרת הרצאות בנושאי אמנות ופוליטיקה - "Obedience, Struggle, and Revolt" ("צייתנות, מאבק ומרד") ‏ (2005). חיבר מונולוג שנקרא "Wall" ("החומה") ששיחק בעצמו, על גדר ההפרדה שנבנתה על ידי ישראל בין היישובים הישראלים והפלסטינים ביהודה ושומרון, בעקבות האינתיפאדה השנייה. המונולוג אמור להיות מעובד לסרט תיעודי אמנותי בקנדה. כמו כן נודע בפירושיו החריפים בנוגע לתפקודם של המוסדות הציבוריים מתוך רצון להביא לשיפור. דייוויד הר הקים בשנת 1982 חברה להפקת סרטים בשם Greenpoint Films וכתב תסריטים כמו " Plenty","Wetherby" "Strapless" "Paris by Night". הוא כתב מחזות גם לטלוויזיה עבור ה-BBC, כמו "Licking Hitler" ו -"Saigon: The Year of the Cat". בנובמבר 2012 נבחר הר למחזאי הבית של בית הספר החדש לדרמה. בשנת 2015 כתב את התסריט לסרט "ההכחשה" על מאבקה של ההיסטוריונית חנה ליפשטד במכחיש השואה הבריטי דייוויד אירוינג. דייוויד הר נשוי בשנית - למעצבת האופנה ילידת צרפת ניקול פרחי. 1975 פרס John Llewellyn Rhys 1979 פרס BAFTA - פרס החוג למבקרי התיאטרון של ניו יורק 1985 פרס דב הזהב של פסטיבל ברלין לקולנוע 1990 פרס אוליבייה 1990 הפרס של מבקרי התיאטרון של לונדון 1998 קיבל תואר אצולה ממלכת בריטניה (Slag (1970 (The Great Exhibition (1972 (Brassneck (1973 (עם הווארד ברנטון) (Knuckle (1974 (Fanshen (1975 (Teeth 'n' Smiles (1975 (נשיקות בוגדניות) (Plenty (1978 (A Map of the World (1982 (Pravda (1985 (עם הווארד ברנטון) (The Bay at Nice, and Wrecked Eggs (1986 (The Secret Rapture (1988 (משאלות נסתרות) (Racing Demon (1990 (Murmuring Judges (1991 (אין דין) (The Absence of War (1993 (Skylight (1995 (גג שקוף) (Amy's View (1997 (עולמה של איימי) (The Blue Room (1998 החדר הכחול (עיבוד לפי "המעגל" מאת ארתור שניצלר) (The Judas Kiss (1998 (Via Dolorosa (1998 (My Zinc Bed (2000 (The Breath of Life (2002 (The Permanent Way (2004 (Stuff Happens (2004 (דברים קורים) (The Vertical Hour (2006 (2008) Gethsemane (2009) The Power of Yes (South Downs (2011 Licking Hitler - 1978 Dreams of Leaving - 1980 Wetherby - 1985 Plenty - 1985 - לפי המחזה שלו 1989 - סטרפלס Damage - 1992 2002 - השעות סרט לפי הרומן של מייקל קנינגהם 2007 - The Corrections סרט לפי הרומן של ג'ונתן פרנזן 2008 - My Zinc Bed סרט טלוויזיה לפי המחזה שלו עצמו 2008 - Murder in Samarkand סרט לפי רומן של קרייג מארי, בעבר שגריר באוזבקיסטן 2008 - נער קריאה לפי הרומן מאת ברנהרד שלינק 2011 - עמוד שמונה סרט בבימויו 2018 - העורב הלבן אין דין (Murmuring Judges)- פורסם מהוצאת בית צבי 2001 -ויה דולורוזה בתרגומה של ענת גוב, הוצג בקאמרי, בבימוי עדנה מזי"א, עם אוהד שחר 2005 - משאלות נסתרות,(The Secret Rapture) בתרגומה של שיר פריבך, הוצג בהסטודיו לאמנויות התיאטרון מיסודו של יורם לוינשטיין, בבימויו של רוני מנדלסון עם נטע שפיגלמן, נועה קולר, הדר רצון וכו' 2005 - החדר הכחול (The Blue Room) - לפי א. שניצלר, הוצג בבית לסין בבימויו של אלון אופיר, עם ליאור אשכנזי ולינור אברג'יל. 2008 - דברים קורים,(Stuff happens) הוצג בהבימה, כמחזה קריאה, בבימוי שי פיטקובסקי, בשיתוף פעולה עם התיאטרון המלכותי הלאומי 2012 - גג שקוף (Skylight), נוסח עברי מאת איתן בלום, הוצג בתיאטרון הספרייה, בבימויו של מיטקו בוזקוב, עם יורם טולדנו, שני רוטברג, ואביהוד תדהר מדיה וקבצים בנושא דייוויד הר בוויקישיתוף דייוויד הר, במסד הנתונים הקולנועיים IMDb (באנגלית) דייוויד הר, באתר "אידיבי", מאגר הידע העברי לקולנוע ישראלי ועולמי דייוויד הר, באתר AllMovie (באנגלית) דייוויד הר, באתר Box Office Mojo (באנגלית) דייוויד הר, במסד הנתונים הקולנועיים KinoPoisk (ברוסית) דייוויד הר, באתר אנציקלופדיה בריטניקה (באנגלית) מרב יודילוביץ', המחזאי הבריטי דויד הר יבקר בישראל, באתר ynet, 6 באוקטובר 2008 דייויד הייר (1947-), דף שער בספרייה הלאומית ירון פריד, הזבוב שעל הקיר, חדשות, 29 באוקטובר 1993 ציפי שוחט, "ויה דולורוזה" - הצגה חדשה בקאמרי, באתר הארץ, 19 בינואר 2002 נינה דרנטון, שונא פרסום, באתר הארץ, 13 ביוני 2002 הארץ, סרט נוסף לבמאי של "בילי אליוט", באתר הארץ, 29 בינואר 2002 ציפי שוחט, החדר הכחול, באתר הארץ, 20 בינואר 2005 עליס בליטנטל, אהבה שבירה ב"גג שקוף", באתר News1 מחלקה ראשונה, 20 במאי 2012